जिला खेल अधिकारी श्री सुरजीत सिंह ने बताया कि प्रतियोगिता के सफल संचालन में निर्णायक मण्डल में सर्व श्री रामपाल, नरेश ज्याणी, ओमप्रकाश, जितेन्द्र कुमार, मनोज शर्मा, भीमसेन इत्यादि ने महत्वपूर्ण भूमिका निभाई। इस मौके पर पूर्व खेल अधिकारी श्री एम.एस.बराड़, श्री सुरजा राम सिहाग, बास्केटबाल प्रशिक्षक हरजिन्दर सिंह, शमशेर सिंह व स्वामी सुखानन्द भी उपस्थित थे। इस समापन समारोह कार्यक्रम में मुख्य अतिथि श्री गुरजंट सिंह द्वारा खिलाड़ियों को प्रमाण पत्र वितरित किये गये। कार्यक्रम में खेल अधिकारी श्री सुरजीत सिंह द्वारा सभी अतिथियों, निर्णायकों व खिलाड़ियों को धन्यवाद दिया गया। खेल अधिकारी द्वारा श्री गुरजंट सिंह बराड़ को धन्यवाद ज्ञापित किया गया, जिनकी मेहनत व लगन के कारण ही महाराजा गंगासिंह स्टेडियम श्रीगंगानगर को आठ लाख रूपये की लागत के मैट प्राप्त हुए है।